**LĪGUMS Nr. \_\_\_\_\_\_\_
par pakalpojumu sniegšanu**

Rīga

*Dokumenta datums ir tā elektroniskās parakstīšanas datums*

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ vēlēšanu komisija**, tās priekšsēdētāja \_\_\_\_\_\_\_\_\_\_\_\_\_\_\_\_\_ personā, kurš rīkojas uz \_\_\_\_\_\_\_\_\_\_\_\_\_\_\_\_\_\_\_\_ 202\_. gada „ „ \_\_\_\_\_\_\_ lēmuma “Par \_\_\_\_\_\_\_\_\_\_\_\_ ievēlēšanu par vēlēšanu komisijas priekšsēdētāju” pamata, (turpmāk – Pasūtītājs), no vienas puses

un

**\_\_\_\_\_\_\_\_\_\_ “\_\_\_\_\_\_\_\_\_\_\_\_\_\_\_\_\_\_\_\_”**, reģistrēta Latvijas Uzņēmumu reģistrā ar Nr. \_\_\_\_\_\_\_\_\_\_\_\_\_, (turpmāk – Izpildītājs**)**, tās \_\_\_\_\_\_\_\_\_\_\_\_\_\_\_ **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** personā, kura darbojas, pamatojoties uz \_\_\_\_\_\_\_\_\_\_\_\_\_\_\_\_\_pamata, no otras puses,

turpmāk līguma tekstā kopā sauktas arī – Puses, katra atsevišķi – Puse, izsakot savu brīvu gribu, bez maldības, viltus un spaidiem, noslēdz šāda satura līgumu (turpmāk tekstā – Līgums):

1. **Līguma priekšmets**
	1. Pasūtītājs uzdod, bet Izpildītājs apņemas sniegt Pasūtītājam pakalpojumu –\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk – Darbs), atbilstoši Līguma 1.pielikumā “Tehniskā specifikācija” noteiktajam.
	2. Šajā Līgumā noteikto Darbu Izpildītājs veic pēc Pasūtītāja pieprasījuma, patstāvīgi, ar Pasūtītāju rakstiski saskaņotā apjomā un termiņā.
2. **Izpildītāja pienākumi**
	1. Izpildītājs apņemas šī Līguma 1.1.punktā noteikto Darbu veikt kvalitatīvi, šajā līgumā noteiktajā termiņā un saskaņā ar Latvijas Republikā spēkā esošajiem tiesību aktiem.
	2. Izpildītājs apņemas nodot Pasūtītājam veikto Darbu Pušu saskaņotā termiņā, apjomā un vietā, sastādot pieņemšanas–nodošanas aktu.
	3. Ja Izpildītājs, veicot Darbu, sabojā Pasūtītāja nodotos materiālus, Izpildītājs atlīdzina Pasūtītājam sabojāto materiālu vērtību, ko vienpusēji nosaka Pasūtītājs. Izpildītājs pilnvaro Pasūtītāju ieturēt sabojāto materiālu atlīdzināmo vērtību no Izpildītājam izmaksājamās atlīdzības.
3. **Pasūtītāja pienākumi**
	1. Atbilstoši šī Līguma noteikumiem Pasūtītājs apņemas par Izpildītāja kvalitatīvi veiktu Darbu samaksāt Izpildītājam šī Līguma 4.1.punktā noteikto atlīdzību.
	2. Pasūtītājam ir pienākums pieņemt Izpildītāja veikto Darbu vai rakstiski sniegt pamatotas pretenzijas, ja Darba galarezultāts neatbilst šī Līguma noteikumiem vai Pasūtītāja norādījumiem.
4. **Līguma cena un samaksas noteikumi**
	1. Par 1.1.punktā minēto Darbu pasūtītājs maksā Izpildītājam līgumcenu \_\_\_\_\_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_\_\_\_) apmērā bez pievienotās vērtības nodokļa (turpmāk – PVN). PVN aprēķināms un maksājams papildus līgumcenai normatīvajos aktos noteiktajā kārtībā un apmērā.
	2. Līgumcenā ietilpst visas izmaksas, kas saistītas ar Darba izpildes nodrošināšanu, garantijas saistību izpildi, kā arī visi valsts un pašvaldību noteiktie nodokļi un nodevas (izņemot PVN), darba samaksa darbiniekiem un citas izmaksas, kas saistītas ar Līguma izpildi.
	3. Pasūtītājs veic samaksu par 1.1. punktā minēto Darbu \_\_\_ (\_\_\_\_\_\_\_\_) darba dienu laikā pēc Darba pieņemšanas – nodošanas akta abpusējas parakstīšanas.
5. **Līguma spēkā stāšanās un darbības termiņš**
	1. Šis Līgums stājas spēkā ar tā parakstīšanas brīdi un ir spēkā līdz pilnīgai abu Pušu saistību izpildei.
	2. Līgumā noteiktais Darba izpildes termiņš ir 2025.gada “ “\_\_\_\_\_\_\_\_\_\_\_\_\_\_\_ .
	3. Līguma termiņš var tikt pagarināts, tikai abām Pusēm rakstveidā vienojoties.
	4. Pasūtītājs var izbeigt šo Līgumu vienpusēji, brīdinot par to otru Pusi rakstveidā \_\_\_ (\_\_\_\_\_\_\_\_) darba dienas iepriekš un veicot norēķinu par kvalitatīvi izpildītu Darba apjomu atbilstoši Līguma nosacījumiem.
6. **Atbildība**
	1. Puses ir materiāli atbildīgas viena otrai par zaudējumu nodarīšanu saskaņā ar spēkā esošajiem Latvijas Republikas tiesību aktiem.
	2. Līguma saistību izpildes termiņu neattaisnotas neievērošanas gadījumā pret vainīgo Pusi var tikt piemērots līgumsods.
	3. Ja Izpildītājs neattaisnoti nokavē Darba izpildes termiņu, Pasūtītājs ir tiesīgs aprēķināt Izpildītājam līgumsodu 0,5% apmērā no Līguma cenas par katru nokavējuma dienu, bet ne vairāk kā 10% no Līguma cenas.
	4. Ja Pasūtītājs kavē veikt samaksu par pamatoti iesniegtu rēķinu, Izpildītājs ir tiesīgs aprēķināt Pasūtītājam līgumsodu 0,5% apmērā no kavētā maksājuma summas par katru nokavējuma dienu, bet ne vairāk kā 10% no Līguma cenas.
	5. Līgumsoda samaksa neatbrīvo Līdzējus no turpmākās Līguma izpildes vai zaudējumu atlīdzības. Pasūtītājam ir tiesības ieturēt aprēķināto līgumsodu no maksājuma summas, veicot apmaksu par saņemto Darbu.
7. **Nepārvarama vara**
	1. Puses neatbild par Līguma saistību neizpildi vai izpildes nokavējumu, ja minētā neizpilde vai nokavējums ir saistīti ar nepārvaramas varas apstākļiem. Ar nepārvaramas varas apstākļiem līgumā saprotami jebkuri civiliedzīvotāju nemieri, sacelšanās, karš, streiki, ugunsgrēki, plūdi, citas stihiskas nelaimes un citi tamlīdzīgi apstākļi, kas traucē Līguma izpildi un kurus Pusēm nav iespējams ietekmēt.
	2. Pusei, kuru ietekmējuši nepārvaramas varas apstākļi, ir nekavējoties par to jāziņo otrai Pusei (pievienojot paziņojumam visu tās rīcībā esošo informāciju par nepārvaramas varas gadījumu un šī gadījuma izraisītajām sekām) un jāpieliek visas pūles, lai mazinātu nepārvaramas varas apstākļu sekas. Ja minētie apstākļi aizkavē vai pārtrauc Puses saistību izpildi, tad tādējādi ietekmētais saistību izpildes laiks un līguma termiņi ir pagarināmi par laika periodu, kas vienāds ar nepārvaramas varas apstākļu darbības periodu un laiku.
	3. Ja nepārvaramas varas apstākļu rezultātā Puse nevar izpildīt no Līguma izrietošās saistības ilgāk kā 90 (deviņdesmit) kalendārās dienas pēc kārtas, tad jebkurai no Pusēm ir tiesības izbeigt šo līgumu, brīdinot par to otru Pusi rakstveidā 2 (divas) nedēļas iepriekš.
8. **Piemērojamais likums un strīdu izšķiršanas kārtība**
	1. Domstarpības, kas radušās starp Pusēm Līguma saistību izpildes laikā, tiek risinātas sarunu ceļā, bet, ja vienošanās netiek panākta, strīdi tiek izšķirti Latvijas Republikas tiesā, piemērojot Latvijas Republikā spēkā esošos normatīvos aktus.
9. **Pārējie noteikumi**
	1. Puses apliecina, ka tām ir saprotams Līguma saturs un nozīme, ka tās atzīst Līgumu par abpusēji izdevīgu, un vienlaikus paziņo, ka tas slēgts labprātīgi, bez viltus un spaidiem vienai pret otru, pilnībā un vispusīgi ievērojot abu Pušu gribu un intereses.
	2. Visi Līguma grozījumi vai papildinājumi sastādāmi rakstveidā un pievienojami Līgumam kā pielikumi, kas pēc tam, kad tos parakstījušas abas Puses, kļūst par neatņemamām Līguma sastāvdaļām.
	3. Ar Līguma noslēgšanas brīdi jebkādas agrākās Pušu vienošanās, rakstiskas vai mutiskas, kas attiecas uz Līguma priekšmetu, zaudē spēku.
	4. Ja kāds no Līguma noteikumiem zaudē spēku, tas neietekmē pārējo Līguma noteikumu spēkā esamību.
	5. Papildus Līgumam Puses apņemas parakstīt arī citus nepieciešamos dokumentus un veikt visas darbības, kas ir pamatotas un nepieciešamas, lai veicinātu Līguma pienācīgu izpildi, tā mērķa sasniegšanu un Pušu tiesību realizēšanu.
	6. Līgums ir saistošs Pusēm, to pilnvarotajām personām, kā arī tiesību un saistību pārņēmējiem. Ja Līguma parakstītājs tā noslēgšanas brīdī nav bijis pilnvarots pārstāvēt Pusi, par kuras pārstāvi viņš uzdodas, tad viņš uzņemas pats kā fiziska persona visas saistības no parakstītā līguma un atbild par to izpildi ar visu savu mantu.
	7. Paziņojums, izņemot Līgumā citādi atrunātus gadījumus, uzskatāms par saņemtu, ja tas:
		1. nosūtīts pa pastu uz Līgumā norādīto Puses adresi korespondences saņemšanai un no nosūtīšanas dienas pagājušas septiņas kalendārās dienas;
		2. nosūtīts elektroniski, izmantojot drošu elektronisko parakstu, uz Līgumā norādīto elektroniskā pasta adresi un no nosūtīšanas dienas pagājusi viena darba diena.
	8. Pušu pārstāvji Līguma izpildē:
		1. Pasūtītāja pārstāvis, kurš ir atbildīgs par Līguma administrēšanu Pasūtītāja vārdā: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tālrunis \_\_\_\_\_\_\_\_\_, e-pasts:
		2. Izpildītāja pārstāvis, kurš ir atbildīgs par Līguma administrēšanu Izpildītāja vārdā: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tālrunis \_\_\_\_\_\_\_\_\_, e-pasts.
	9. Informācijas apmaiņu par Līguma izpildes jautājumiem, t.sk. Darba pieņemšanu nodrošina Līguma 9.8. punktā norādītie Pušu pārstāvji.
	10. Puses apņemas nekavējoties paziņot viena otrai par savas atrašanās vietas, pārstāvja, bankas rekvizītu un citas būtiskās informācijas izmaiņām, kas var ietekmēt Līguma pienācīgu izpildi. Puses uzņemas pilnu atbildību par šī pienākuma savlaicīgu nepildīšanu.
	11. Līgums, tā noteikumu saturs, kā arī visa informācija, kuru Puses atklājušas viena otrai Līguma sastādīšanas un izpildes nolūkā, uzskatāma par konfidenciālu un neatklājamu trešajām personām bez otras Puses iepriekšējas rakstveida piekrišanas, izņemot Latvijas Republikas tiesību aktos paredzētos gadījumus.
	12. Līgums sagatavots un parakstīts elektroniski ar drošu elektronisko parakstu, kas satur laika zīmogu. Līgums ir saistošs Pusēm no tā abpusējas parakstīšanas brīža. Līguma abpusējas parakstīšanas datums ir pēdējā parakstītāja pievienotā laika zīmoga datums un laiks.

 Līguma pielikumi:

1. “Tehniskā specifikācija”

Pušu paraksti un rekvizīti:

**Pasūtītājs:** **Izpildītājs:**

|  |  |  |
| --- | --- | --- |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Adrese: \_\_\_\_\_\_\_\_\_\_\_\_\_\_\_\_\_\_\_\_Reģ. Nr. \_\_\_\_\_\_\_\_\_\_\_\_\_\_\_\_\_\_\_Nor. konts: \_\_\_\_\_\_\_\_\_\_\_\_\_\_\_\_\_Banka: \_\_\_\_\_\_\_\_\_\_\_\_\_\_\_\_\_\_\_\_ | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Adrese: \_\_\_\_\_\_\_\_\_\_\_\_\_\_\_\_\_\_\_\_Reģ. Nr. \_\_\_\_\_\_\_\_\_\_\_\_\_\_\_\_\_\_\_Nor. konts: \_\_\_\_\_\_\_\_\_\_\_\_\_\_\_\_\_Banka: \_\_\_\_\_\_\_\_\_\_\_\_\_\_\_\_\_\_\_\_ | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Adrese: \_\_\_\_\_\_\_\_\_\_\_\_\_\_\_\_\_\_\_\_Reģ. Nr. \_\_\_\_\_\_\_\_\_\_\_\_\_\_\_\_\_\_\_Nor. konts: \_\_\_\_\_\_\_\_\_\_\_\_\_\_\_\_\_Banka: \_\_\_\_\_\_\_\_\_\_\_\_\_\_\_\_\_\_\_\_ |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU